armvectores/hy_wikipedia_2023 huggingface dataset:
Կազիմիր Բուգա

Կազիմիր Բուգա (լիտ.՝ Kazimieras Būga, նոյեմբերի 6, 1879(1879-11-06), Q13193387?, Զարասայ շրջան, Ուտենայի գավառ, Լիտվա - դեկտեմբերի 2, 1924(1924-12-02), Քյոնիգսբերգ, Պրուսիայի ազատ պետություն, Վայմարյան Հանրապետություն), լիտվացի, ռուս լեզվաբան, բանասեր, Պերմի (1916-1919), Տոմսկի (1919-1920) և Կաունասի (1922 թվականից) համալսարանների պրոֆեսոր, լիտվերենի ուսումնասիրող։ Մեծ ներդրում ունի լիտվերենի հնչյունաբանության կառուցվածքում, շեշտադրման ու քերականության ուսումնասիրման մեջ։


== Կենսագրություն ==
Ավարտել է Պետերբուրգի համալսարանը, պատկանել է լեզվաբանության պետերբուրգյան դպրոցին, որի անդամներն են հիմնականում եղել պրոֆեսոր Իվան Բոդուեն դե Կուրտենեի սաները, ովքեր հետագայում եղել են խորհրդային հայտնի լեզվաբաններ` Եվգենի Պոլիվանով, Լև Յակուբինսկի, Բորիս Տոմաշևսկի և այլք։ Լեզվաբանության այս ուղղության ներկայացուցիչնորը զարգացրել են լեզվի մոտեցման նպատակային ու արմատական մոտեցումներ` այս առումով նախորդելով Պրահայի նշանավոր լեզվաբանական դպրոցին։ Պետերբուրգի լեզվաբանական դպրոցի շատ գաղափարներ ընկել են հետագա տասնամյակներում հանդես եկած բազմաթիվ լեզվաբանների աշխարհայացքի հիմքում` կարևոր ազդեցություն ունենալով ժամանակակից լեզվաբանության զարգացման գործում։


== Հետաքրքրությունների ոլորտ ==

Կազիմիր Բուգայի հետաքրքրություններն առնչվում են լիտվերենի գրեթե բոլոր ոլորտներին։ Նա ուսումնասիրել է լիտվերենի շեշտադրումը, տարբեր հնչյունների ծագումը, նրանց պատմական զարգացումը, բացահայտել է շատ բառերի ծագումնաբանությունը։ Հետազոտել է լիտվական անձնանունների բառակազմության եղանակները, հրատարակել է դրանցից շատերի ստուգաբանությունը։
Բուգան վերականգնել է Լիտվական մեծ իշխանների անունների բնօրինակ ձևերը, մեծ ներդրում է ունեցել լիտվերենի հնչյունական կառուցվածքի, շեշտերի, քերականության ուսումնասիրման բնագավառում։

Նա հոգ է տարել գրավոր լեզվի կատարելագործման համար։ Գրել է մեկ աշխատանք գրավոր լեզվի միասնականացման վերաբերյալ, փրկել է լիտվերեն բազմաթիվ գեղեցիկ բառեր, որոնք հռչակվել էին օտար լեզվից փոխառություններ (լիտ.՝ boba, labas, liaudis, riba, kūdikis, skriauda, marios):
Կազիմիր Բուգային թերևս չի հետաքրքրել միայն լիտվերենի շարահյուսությունը։ Իր բառարանի ներածության մեջ նա գրել է. «Թող ընթերցողը չմտածի անգամ այս բառարանից տրոհության նշանները սովորելու մասին»։
Չնայած Բուգան կարճ է ապրել, սակայն մեծ է նրա կատարած գործը։ Նրան կարելի է համարել լիտվերենի գիտական ուսումնասիրման իսկական հիմնադիրներից մեկը։ 1958-1962 թվականներին Վիլնյուսում հրատարկվել է Կազիմիր Բուգայի «Հատընտիր գործեր» (լիտ.՝ «Rinktiniai raštai») եռահատորյակը։


== Երկեր ==
Լիտվացի կառավարիչների անունների մասին
Lituanica.
Հին լիտվացիների և գերմանացիների հարաբերությունների մասին


== Ծանոթագրություններ ==


== Արտաքին հղումներ ==
http://www.lkz.lt/ Լիտվերենի ակադեմիական բառարանի առաջին առցանց հրատարակությունը (2005) 20 հատորով (1941-1942)
Օրեխովո (գյուղ, Պրիոզյորսկի շրջան)

Անվան այլ կիրառումների համար տե՛ս՝ ՕրեխովոՕրեխովո (ռուս.՝ Орехово, ֆիններեն՝ Raasuli), գյուղ Ռուսաստանի Լենինգրադի մարզի Պրիոզյորսկի շրջանի կազմում։
Բնակչությունը 2007 թվականին գրանցված տվյալներով կազմում էր 32 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Աստերոիդների ցանկ (64501-64600)

Աստերոիդների ցանկ (64401-64500)  • Աստերոիդների ցանկ  • Աստերոիդների ցանկ (64601-64700)
 Աստերոիդների ցանկ (64401-64500)  • Աստերոիդների ցանկ  • Աստերոիդների ցանկ (64601-64700)


== Աղբյուր ==
«Discovery Circumstances: Numbered Minor Planets (60001)-(65000)»։ www.minorplanetcenter.net
Նամակներ ողջերին

«Նամակներ ողջերին» (ռուս.՝ «Письма к живым»), խորհրդային գեղարվեստական ֆիլմ, որը նկարահանել է ռեժիսոր Վալենտին Վինոգրադովը 1964 թվականին։ Պրեմիերան տեղի է ունեցել 1965 թվականի մարտի 5-ին։ Ֆիլմի գլխավոր հերոսուհու նախատիպը բելառուս կոմունիստ-ընդհատակային Վերա Խորուժայան է։


== Սյուժե ==
Երկրորդ համաշխարհային պատերազմի ավարտից հետո ֆաշիստների կողմից մահապատժի ենթարկված պարտիզանուհի Վերոնիկա Կորչևսկայայի խցում գտնում են նամակներ՝ նրա հերոսական կյանքի արդյունքը։


== Դերերում ==
Սվետլանա Մակարովա – Վերոնիկա Իվանովնա Կորչևսկայա
Աստրիդ Կայրիշա – Օլգա
Վալենտին Նիկուլին – Վալենտին
Պավել Մախոտին – Պավել
Վալենտինա Կիբարդինա – Վերոնիկայի մայրը
Գրիգորի Գայ – չեկիստ
Նիկոլայ Պրոկոպովիչ – պետանվտանգության կոմիսար Լատիշև
Ստեֆանիա Ստանյուտա
Լենա Գուտնիկ
Բրոնյուս Բաբկաուսկաս – դավաճան
Յանուկաս Վիդիցկաս – էպիզոդ
Մարիա Զինկևիչ – էպիզոդ
Վլադիմիր Դրոբիշևսկի – էպիզոդ
Վլադիմիր Կուդրևիչ – էպիզոդ
Ալեքսանդր Միխայլով – էպիզոդ
Ալեքսանդր Ռոգովին – էպիզոդ
Գալինա Դյադյուլյա – էպիզոդ (լուսագրերում նշված չէ)


== Նկարահանող խումբ ==
Սցենարի հեղինակ՝ Ալես Կուչար
Բեմադրող ռեժիսոր՝ Վալենտին Վինոգրադով
Օպերատորներ՝ Միխայիլ Արդաբևսկի, Ալեքսանդր Կնյաժինսկի
Բեմադրող նկարիչ՝ Յուրի Ալբիցկի
Կոմպոզիտոր՝ Լեոնիդ Աֆանասև
Ռեժիսոր՝ Յուրի Ֆիլին
Հնչյունային օպերատորներ՝ Միխայիլ Լազարև, Կոնստանտին Բակ
Նկարիչներ՝ Բ. Եգորով, Լ. Եմելյանով
Կոստյումների նկարիչ՝ Ա. Գրիբովա
Համակցված նկարահանումներ․
Օպերատոր՝ Լ. Ակվենենկո
Նկարիչ՝ Ի. Կովալենկո
Երաժշտական ձևավորող՝ Ի. Լազարև
Խմբագիր՝ Կ. Գուբարևիչ
Կինեմատոգրաֆիայի պետական կոմիտեի նվագախումբ
Դիրիժոր՝ Ք. Համբուրգ
Տնօրեններ՝ Ս. Թուլման, Տ. Կովալյովա


== Նվիրում ==
Ֆիլմը մեկ մարդու կենսագրություն չէ։ Ֆիլմի հերոսուհին նրանց հասակակիցն է, ովքեր երեսուն տարի առաջ երիտասարդ տարիքում մտան մեր կյանք։ Նա երբեք սխրանք չի համարել այն, ինչ արել է։ Կոմունիզմը նրա համար ոչ միայն համոզմունք էր, այլ իր ողջ կյանքի նպատակը և արդարացումը։ Կոմունիստը՝ Բելառուսի ժողովրդի դուստր ՎԵՐԱ ԽՈՐՈՒԺԱՅԱՅԻՆ է նվիրված…


== Մրցանակներ ==
1965 - դիպլոմ կնոջ դերակատարման համար (Ս. Մակարովա) Բալթյան երկրների, Բելառուսի և Մոլդովայի կինոփառատոնում


== Հետաքրքիր փաստեր ==
Վերոնիկա Կորչևսկայան (բելառուս․՝ Вераніка Карчэўская), Վերա Խորուժայայի կեղծանուններից մեկն է։


== Ծանոթագրություններ ==
Գրիգոր Սաֆարյան

Գրիգոր Ռուբենի Սաֆարյան (մայիսի 20, 1952(1952-05-20)), հայ երգիչ-մանկավարժ։ Երևանի պատվավոր մանկավարժ (2017)։


== Կենսագրություն ==
Գրիգոր Սաֆարյանը ծնվել է 1952 թվականի մայիսի 20-ին Ախալցխայում։ 1968 թվականին աավարտել է Ախալցխայի երաժշտական դպրոցը, 1973 թվականին՝ ԵՊՄԻ-ն։ 1971-1975 թվականներին եղել է Հայկական երգի-պարի անսամբլում (անսամբլի կազմում մասնակցել է Կարթագենի միջազգային մրցույթին), 1975-1994 թվականերին՝ Ե. Սահառունու անվան երգի-պարի անսամբլի (1990, 1993, 1994 թվականներին մասնակցել է միջազգային մրցույթների Ֆրանսիայում, Բելգիայում), 1992-2007 թվականերին՝ «Սայաթ-Նովա» աշուղական անսամբլում, 2005 թվականին սկսել է համագործակցել Հայաստանի ժողովրդական նվագարանների պետական նվագախմբի հետ։ 2017 թվականին դարձել է Ժողովրդական երաժշտության ազգային կենտրոնի աշխատակից;
1992 թվականին Երևանի Պ. Յավորովի անվան դպրոցում, որի տնօրենն է եղել 1982–2017 թվականներին, հիմնադրել է «Էդգար Հովհաննիսյան» երգչախումբը։
Երկացանկում ընդգրկված են եղել «Կիլիկիա», «Ձախորդ օրեր», «Մաճկալ ես» և այլ ստեղծագործություններ։ Թողարկել է ձայնասկավառակներ։
2008 թվականին արժանացել է «Մովսես Խորենացի» մեդալի։
2012 թվականին Գրիգոր Սաֆարյանը մշակութային ակտիվ գործունեության և ծննդյան 60-ամյակի առթիվ պարգևատրվել է ՀՀ մշակույթի նախարարության ոսկե մեդալով։


== Ծանոթագրություններ ==
(1530) Ռանտասեպա

(1530) Ռանտասեպա (անգլ.՝ Rantaseppa), աստերոիդ աստերոիդների հիմնական գոտում։ Հայտնաբերվել է 1938 թվականի սեպտեմբերի 16-ին Իրյո Վյայսյալյայի կողմից Տուրկուում։
Միջին հեռավորությունը Արեգակից կազմում է 2,248487 ա. մ., առավելագույնը մոտենում է 1,8019 ա. մ. հեռավորության վրա և հեռանում 2,6951 ա. մ.։ Արեգակի շուրջ մեկ ամբողջական պտույտ է կատարում 1231,5 երկրային օրվա ընթացքում, իր ուղեծրով շարժվելով միջինում 0,292327 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,42° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1530) Ռանտասեպա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ժագուակարա

Ժագուակարա (պորտ.՝ Jaguaquara), համայնք Բրազիլիայում՝ Բաիա նահանգի կազմում։ Գտնվում է Յուգա Բարիա մարզում։ Մտնում է Ժեկիե գավառի կազմի մեջ։ Բնակչությունը կազմում է 51960 մարդ՝ 2006 թվականի տվյալներով։ Գրավում է 960,398 կմ2 տարածք։ Բնակչության խտությունը՝ 54,10 մարդ/կմ²։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 105.498.218,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 2.132,18 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,647 (տվյալները՝ ՄԱԿ-ի զարգացման ծրագրի)։
Եմիսլի

Եմիսլի, գյուղ Արևմտյան Հայաստանում, Խարբերդի վիլայեթի Արաբկիրի գավառակում։ Գտնվում էր Արաբկիր քաղաքից հարավ, Նոր Մալաթիայից 51 կմ հյուսիս։
Տարածքը լեռնային էր։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Ուդմուրտսկի Տոյմոբաշ

Ուդմուրտսկի Տոյմոբաշ (ռուս.՝ Удмуртский Тоймобаш), գյուղ Ռուսաստանի Ուդմուրթական հանրապետության Ալնաշսկի շրջանի կազմում։
Բնակչությունը 2008 թվականին գրանցված տվյալներով կազմում էր 873 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ժիսակ

Ժիսակ (ֆր.՝ Gissac), համայնք Ֆրանսիայի Օկսիտանիա մարզի Ավերոն գավառում։
Բնակչությունը 2008 թվականի դրությամբ կազմում է 114 մարդ, բնակչության խտությունը` 3.68 մարդ/կմ²։ Բնակավայրը զբաղեցնում է 31.02 կմ² տարածք։


== Աշխարհագրություն ==
Գտնվում է Փարիզ քաղաքից 560 կմ հարավ, Թուլուզ քաղաքից` 125 կմ արևելք, Ռոդեզ քաղաքից` 65 կմ հարավ-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 79 աշխատունակ (15-64 տարեկան)  բնակիչ, որոնցից ակտիվ էին 61-ը, իսկ ոչ ակտիվները` 18։ Ակտիվության ցուցանիշը կազմում է 77,2 %։ 61 աշխատունակ մարդկանցից աշխատել է 59 անձ (27 տղամարդ և 32 կին)։ Գործազուրկ են եղել 2 անձ (1 տղամարդ և 1 կին)։ 18 անաշխատունակներից 7-ը եղել են աշակերտներ կամ ուսանողներ, 6-ը` թոշակառուներ, իսկ 5-ը չեն աշխատել տարբեր պատճառներով։


== Տես նաև ==
Ավերոն գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ադոլֆ Էրիկ Նորդենշելդ

Նիլս Ադոլֆ Էրիկ Նորդենշելդ (շվեդերեն՝ Nils Adolf Erik Nordenskiöld, նոյեմբերի 18, 1832(1832-11-18)[…], Հելսինկի, Ֆինլանդիայի մեծ իշխանություն, Ռուսական կայսրություն[…] - օգոստոսի 12, 1901(1901-08-12)[…], Dalbyö gård, Տրոսա քաղաքապետարան, Սյոդերմանլանդ, Շվեդիա), շվեդ երկրաբան, աշխարհագրագետ, ծովագնաց, Արկտիկայի հետազոտող։


== Կենսագրություն ==
Նորդենշելդը ծնվել է 1832 թվականի նոյեմբերի 18-ին Հելսինկիում։ 1849-1853 թվականներին սովորել է Հելսինկիի համալսարանում։ Այնտեղ ուսումնասիրել է մաթեմատիկա և երկրաբանություն, ինչպես նաև, ավելի շատ ինքնուրույն, քիմիա և հանքաբանություն։
1861 թվականին մասնակացել է Օտտո Տորելի կազմակերպած շվեդական արշավախմբին դեպի Շպիցբերգեն։
Եղել է Շվեդիայի ԳԱ անդամ, Պետերբուրգի ԳԱ թղթակից անդամ (1879 թվականից), Ռուսական աշխարհագրական ընկերության պատվավոր անդամ։ Մասնակցել է արկտիկական մի քանի արշավախմբերի աշխատանքներին։ 1870 թվականի և 1883 թվականին ղեկավարել է Շվեդիայի Գրենլանդական արշավախմբերը։ 1875—1876 թվականներին Շվեդիայից նավարկել է Ենիսեյի գետաբերանը, ղեկավարել գիտական աշխատանքները։ 1878—1879 թվականներին Նորդենշելդը «Վեգա» շոգենավով առաջին անգամ մեկ ձմեռումով անցել է Հյուսիսային ծովային ուղին, շրջանցել Եվրասիան և Սուեզի ջրանցքով վերադարձել Շվեդիա։ Նորդենշելդի անունով են կոչվել կղզեխումբ Կարայի ծովում, հրվանդան և ծոց Նոր երկրում, հրվանդան և սառցադաշտ Գրենլանդիայում, գետ Կանադայում։
1863 թվականին Նորդենշելդը ամուսնացել է Աննա Մարիա Մաներհայմի հետ։ Նրա որդիները՝ Գուստավը և Էրլանդը, շատ են ճանապարհորդել և պատմության մեջ են մտել, որպես մինչկոլումբոսյան Ամերիկայի մեծ հետազոտողներ։


== Ծանոթագրություններ ==
Ջինգանա

Ջինգանա, գյուղ Արևելյան Հայաստանում, Կարսի մարզում։
Բնակչության մասին տվյալներ չեն պահպանվել։ Հայերը բռնությամբ տեղահանվել են 1920 թվականի հայ-թուրքական պատերազմի ժամանակ և բնակություն հաստատել Արևելյան Հայաստանում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կարսի նահանգի հայաբնակ բնակավայրեր


== Ծանոթագրություններ ==
Նոբրիս

Նոբրիս (պորտ.՝ Nobres), համայնք Բրազիլիայում՝ Մատու Գրոսու նահանգի կազմում։ Գտնվում է Մատու Գրոսու նահանգի հյուսիսային մարզում։ Մտնում է Ալտու Տելիս Պիրիսի գավառի կազմի մեջ։ 2006 թվականի տվյալներով բնակչության թվաքանակը եղել է 15 630, 2016 թվականի տվյալներով՝ 14.938, 2020 թվականի տվյալներով՝ 15.334։ Գրավում է 3 859,509 կմ² տարածք։ Բնակչության խտությունը՝ 4,0 մարդ/կմ²։


== Վիճակագրություն ==
Համախառն ներքին արտադրանքը կազմել է 133.983.303,00 (ըստ Բրազիլիայի աշխարհագրության և վիճակագրության ինստիտուտի տվյալների)։
Համախառն ներքին արտադրանքը մեկ շնչի հաշվով 2003 թվականին կազմել է 8.738,23 ռեալ (ըստ Բրազիլիայի աշխարհագրության և վիճակագրության ինստիտուտի տվյալների)։
Մարդկային զարգացման ինդեքսի պոտենցիալը 2000 թվականին կազմել է 0,724 (տվյալները ՄԱԿ-ի զարգացման ծրագրի)։


== Ծանոթագրություններ ==
Վերխնեգովեյնի (Կամենսկի շրջան)

Վերխնեգովեյնի (ռուս.՝ Верхнеговейный), գյուղակ (խուտոր) Ռուսաստանի Դաշնության Ռոստովի մարզի Կամենսկի շրջանում։ Մտնում է Բոգդանովսկի գյուղական համայնքի կազմի մեջ։
Սթանտոն շրջան (Կանզաս)

Սթանտոն շրջան (անգլ.՝ Stanton County), ԱՄՆ Կանզաս նահանգի 105 վարչական միավորներից մեկը։ Ընդհանուր տարածությունը 1.761 կմ² է, բնակչությունը՝ 2.406 մարդ (2000 թ. տվյալներով)։ Շրջկենտրոնն է Ջոնսոն Սիթի բնակավայրը։ Կազմավորվել է 1887 թ.։
Բիանդրատե

Բիանդրատե (իտալերեն՝ Biandrate), կոմունա Իտալիայի Պիեմոնտ մարզի Նովարա գավառում։
Բնակչությունը 1139 մարդ է (2008 թվականի տվյալներով)։ Բնակչության խտությունը 90 մարդ/կմ² է։ Տարածքը 13 կմ² է։ Փոստային ինդեքսը՝ 28061։ Հեռախոսային կոդը՝ 0321։
Բնակավայրի հովանավորն է համարվում սուրբ Սերենո դի Մարսիլյան։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոսահամար՝ 0321 83122
Էլեկտրոնային հասցե՝ info@comune.biandrate.no.it
Պաշտոնական կայք՝ http://www.comune.biandrate.no.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
I Get Lonely

«I Get Lonely»,  Ամերիկացի երգչուհի Ջանեթ Ջեքսոնի կողմից նկարահանված երգը իր վեցերորդ ստուդիական ալբոմը The Velvet Rope (1997):  Կազմը գրվել է Ջեքսոնի, Ջիմի Ջեմի, Թերի Լյուիսի և Ռենե Էլիզոնդդոյի կողմից եւ թողարկվել է «Virgin» պիտակը, որպես գրքի երրորդ սինգլ։  Երգի մեկ տարբերակի համար հատուկ ռեմիքս է արձանագրվել, որին մասնակցել են BLACKstreet խումբը։
Ամերիկացի երգչուհին  Billboard Hot 100  հիթ-շքերթում հասել է 3-րդ հորիզոնականի և ստանալ RIAA- ի ոսկե վկայական։  41-րդ Գրեմմի մրցանակաբաշխության ժամանակ I Lonely ստացել է «Լավագույն կին վոկալ կատարումը ռիթմ և բլյուզ ոճով» անվանակարգում։


== Երաժշտություն և տեքստ ==
«I Get Lonely»  նեոսոլու երգ է, որտեղ երգչախմբի երգչախումբը համակցված էր ժամանակակից միջին տեմպերով։ Երգը համեմատվեց ամերիկյան «Իմ մահճակալում» խմբի հետ։  «Ես Ստացեք Lonely» սկսվում է վոկալ և ներդաշնակեցված երգչախումբը ոճով Գլեդիս Նայթը & է pips, և բառերը։ «Ես այնքան միայնակ / Հնարավոր մի տվեք / Just որևէ մեկը պահել ինձ / այդ մեկ մարդը դու /, ով ապրում է ինձ իմ սիրելի / Want  Ոչ ոք քեզանից չի բացի, ոչ ոք չի կարող թույլատրել / Ոչ ոք չի գրավում ինձ / դու միակ ես / ով է ապրում իմ մեջ, իմ սիրելի / Ոչ ոք քեզ պետք չէ, բացի քեզանից»։ «Vibe» ամսագրում երգը ավելի համոզիչ էր, քան ալբոմում, քանի որ միայնակության թեման կարող էր արտացոլվել Ջեքսոնի իրական վիճակը։


== Քննադատության արձագանքը ==
Լարի Մատնազարկ են Billboard գրել է, որ այն բանից հետո, հաջող փոփ-սինգլի Together Again, Ջեքսոնը, որոշել է վերադարձնել վստահությունը երկրպագուների ժամանակակից ռիթմ-ն-բլյուզ. Քննադատ էր, երգում կրկներգը և գեղեցիկ մեղեդի և համարել, որ բնօրինակը տարբերակը երգեր, ներկայացված լուսանկարը, եղել է շատ անգամ ավելի լավ է ռեմիքս ընդգրկված նախագիծն է. Հեղինակը հույս է հայտնել, որ ծրագրային տնօրեն ռադիոկայանների կարող են փոխել սովորական պրակտիկայում եւ տեղադրել եթեր հենց օրիգինալ տարբերակը կազմը։


== Երգացանկ ==


== Հավաստագրեր և հիթ-շքերթներ ==


== Ծանոթագրություններ ==
There’s Nothing Holdin' Me Back

There’s Nothing Holdin' Me Back, երգ՝ ձայնագրված կանադացի երգիչ և երգահան Շոն Մենդեսի կողմից նրա Illuminate երկրորդ ստուդիական ալբոմի համար։ Թողարկվել է 2017 թվականի ապրիլի 20-ին որպես ալբոմի երրորդ սինգլ  Island և Universal լեյբլներում։ Երգը գրված է Շոն Մենդեսի, Teddy Geiger, Geoff Warburton և  Scott Harris-ի կողմից, իսկ պրոդյուսերներն են՝ Teddy Geiger և Andrew Maury:


== Կարծիքներ ==
Երգը ստացել է դրական գնահատականներ երաժշտագետների կողմից և առցանց-հրատարակություններից, որոնք են՝ Billboard, Much, MTV News:


== Առևտրային հաջողություններ ==
Սինգլը ստացել է ոսկե կարգավիճակ Բելգիայում, Իտալիայում և Դանիայում։ «There’s Nothing Holdin' Me Back»-ը հասավ չորրորդ տողին բրիտանական հիթ-շքերթում (UK Singles Chart) և № 18 դիրքում Billboard Hot 100: «There’s Nothing Holdin' Me Back»-ը նաև հասավ № 10 դիրքին  Adult Top 40 չարտում և № 12 Mainstream Top 40 (Pop Songs) չարտում։


== Տեսահոլովակ ==
Տեսահոլովակի պրեմիերան կայացել է 2017 թվականի 21 հունիսին։ Տեսահոլովակը նկարահանել են Փարիզում, Ամստրդամում և Բրիտանիայում Ellie Bamber դերասանուհու մասնակցությամբ։


== Կենդանի կատարումներ ==
Մենդեսը կատարում էր իր երգը Illuminate World Tour համերգային շրջագայության ժամանակ, ինչպես նաև 2017 թվականի հունիսի 9-ին The Graham Norton Show, հունիսի 10-ին Capital FM's Summertime Ball 2017 և հունիսի 19-ին The Tonight Show Starring Jimmy Fallon:


== Հիթ-շքերթներ ==


== Հավաստագրումներ ==


== Ծանոթագրություններ ==
Սայիլյան

Սայիլյան, հայկական ազգանուն։


== Ազգանունը կրողներ ==
Աթա Սուջոյի Սաիլյան (1852-1942), հայ գուսան։


== Տես նաև ==
Սաիլյան


== Ծանոթագրություններ ==
Ավոկադոյի յուղ

Ավոկադոյի յուղ, բուսական յուղ, ստանում են ավոկադոյի (լատ.՝ Persea americana) պտղամսից և ոչ՝ կորիզից։ Օգտագործվում է սննդի մեջ։ Կիրառվում է կոսմետիկայի պատրաստման ժամանակ, դեղագործության մեջ։
Արտաքինից կանաչավուն կամ փայլուն զմրուխտ կանաչ գույնի է։ Գույնը պայմանավորված է քլորոֆիլների և կարոտինոիդների բարձր պարունակությամբ։
Ունի ավոկադոյի պտղի թույլ համ։ Որոշ տեսակներ ունենում են սնկի համ։ Լույսի ազդեցությամբ անմիջապես շագանակագույն երանգ է ստանում։ Զտելուց հետո ավոկադոյի յուղը հաճախ ստանում է բաց դեղին գույն։ Այն կրկնակի զտման միջոցով հնարավորինս սպիտակեցվում է, ստացվում է անհոտ յուղ կոսմետիկ նպատակներով օգտագործելու համար։


== Պատրաստում ==
Յուղի պատրաստման համար ընտրում են հասուն պտուղները, որից հետո միջուկը առանձնացնում են կեղևից և կորիզից, քամում են սառը ճզմմամբ։ Այնուհետև ցենտրիֆուգի օգնությամբ յուղը առանձնացնում են քուսպից և պոմպի միջոցով հեղուկը լցնում են, որպես կանոն, չժանգոտող պողպատից պատրաստված տարաների մեջ։


== Կիրառություն ==


=== Կոսմետիկայում ===
Ավոկադոյի յուղը որպես մաշկի վերականգնման միջոց ակտիվորեն կիրառվում է կոսմետոլոգիայում, ինչպես նաև, ավոկուտինի պարունակության շնորհիվ, կիրառվում է յուղոտ սեբորեայի և ակնեի բուժման համար։ Ավոկադոյի յուղի կազմը նման է առողջ մաշկի պաշտպանիչ շերտի կազմին, նրանում առկա են ֆիտոստերոլներ և վիտամին E, օգնում է վերականգնել էպիդերմիսի բջիջները, իսկ Վիտամին A-ն նպաստում է մաշկի երիտասարդության պահպանմանը։ Ըստ միջազգային դասակարգման ունի հետևյալ անունները՝ Persea Gratissima Oil, Butyl Avocadate (ավոկուտին)։


=== Սննդում ===
Ավոկադոյի յուղը այրման բարձր ջերմաստիճանի շնորհիվ, որը պայմանավորված է ցածր թթվայնությամնբ, լավ միջոց է բարձր ջերմային մշակում պահանջող սննդատեսակներ պատրաստելու համար, ներառյալ ջեռոցում թխելը, խորովելը, թավայում տապակելը և այլն։ Ավոկադոյի յուղը լավ համադրվում է ձիթապտղի յուղի հետ, քանի որ ունի վերջինին համարժեք մոնոչհագեցած ճարպաթթուներ։
Ինչպես բոլոր յուղերը, այնպես էլ ավոկադոյի յուղը որքան ռաֆինացումը բարձր է, այնքան բարձր է այրման ջերմաստիճանը։


== Յուղերի հատկություններ և այրման կետ ==
Ստորև ներկայացված աղյուսակները հնարավորություն են տալիս տեսնել ավոկադոյի յուղի կազմությունը, հատկությունները և համեմատել այլ յուղերի հետ։


== Նշումներ ==


== Ծանոթագրություններ ==


== Գրականություն ==
Тийна Орасмяэ-Медер, Оксана Шатрова Наука красоты: Из чего на самом деле состоит косметика. — М.: Альпина Паблишер, 2016. — 376 с. — ISBN 978-5-9614-5457-4
Ումմ ալ-Քուվեյնի Էմիրություն

Ումմ ալ-Քուվեյն՝ էմիրություն Միացյալ Արաբական Էմիրությունների կազմում։
Ադմինիստրատիվ կենտրոնը՝ Ումմ ալ-Քուվեյն քաղաքն է։ Բնակչությունը՝ 62 000 մարդ (2003)։ Տարածքը՝ 768 կմ² (զբաղեցնում է պետության տարածքի 1%-ը)։ Էմիրությունը հայտնի է որպես անկախ 1775 թվականից։ Միացյալ Արաբական Էմիրությունների կազմի մեջ մտել է 1971 թվականի դեկտմեբերի 2-ին։
Թզուկները և լեռնային թագավորը

«Թզուկները և լեռնային թագավորը» ռուս.՝ «Гномы и горный король», ռուսական նկարված մուլտիպլիկացիոն ֆիլմ՝ ստեղծված 1993 թվականին։ Մուլտֆիլմի ենթավերնագիրն է՝ «Ֆանտազիա Էդվարդ Գրիգի թեմայով»։ Ֆիլմում օգտագործվել են «Առավոտ», «Թզուկների երթը» և «Լեռնային թագավորի քարանձավում» պիեսները։ Ռեժիսոր Ինեսա Կովալևսկայան մշակել է նոր թեմա՝ ժողովրդական երգեր ու համաշխարհային դասական երաժշտության գլուխգործոցների էկրանավորում։ Այդպես ստեղծվել են «Ռուսական մեղեդիներ» (1972), «Մանկական ալբոմ» (1976), «Թզուկները և լեռնային թագավորը» (1993) ու այլ մուլտֆիլմեր։


== Սյուժե ==
Լեռներում առավոտ է։ Փոքրիկ հովիվը նվագում է ֆլեյտա, իսկ նրա մոտ արածում է այծը։ Հանկարծ հովիվը տեսնում է, որ հինգ թզուկներ քայլում են մեկը մյուսի հետևից։ Հետաքրքրասեր հովիվը գնում է նրանց հետևից ու ընկնում մի քարանձավ, որը տանում էր դեպի լեռան խորքը։ Կամարների տակ տեսանելի են հիանալի ստալակտիտներ ու չղջիկներ։ Սրահի կենտրոնում՝ գահի վրա, նստած է Լեռնային թագավորը, որի շուրջը պարում են նրա ենթակաները։ Վախեցած հովիվը դուրս է վազում քարանձավից ու հեռու փախչում այծի հետ միասին։


== Ստեղծողներ ==
Ռեժիսոր՝ Ինեսա Կովալևսկայա
Սցենարի հեղնինակ՝ Ինեսա Կովալևսկայա
Բեմադրող նկարիչ՝ Գալինա Շակիցկայա
Նկարիչ-մուլտիպլիկատորներ՝ Էլվիրա Մասլովա, Գալինա Զեբրովա, Օլգա Օռլովա, Ալեքսեյ Միրոնով, Պ. Ֆլորով
Նկարիչներ՝ Աննա Ատամանովա, Նիկոլայ Միտրոխին, Օլգա Նովոսելովա, Իրինա Սոբյանինա
Օպերատոր՝ Նատալյա Միխայլովա
Հնչյունային օպերատոր՝ Բորիս Ֆիլչիկով
Խմբագիր՝ Ելենա Միխայլովա
Մոնտաժող՝ Ի. Գերասիմովա
Տնօրեն՝ Բելլա Խոդովա


== Երաժշտություն ==
Մուլտֆիլմը հիմնված է նորվեգացի կոմպոզիտոր Էդվարդ Գրիգի երաժշտության, այդ թվում նաև երկրորդ սյուիտի համար գրվածի («Պեր Գյունտ»), որը մշակվել է նվագախմբի համար։


== Հետաքրքիր փաստեր ==
Մուլտֆիլմում չի արտասանվում ոչ մի բառ։
Բնօրինակ պիեսում «Լեռնային թագավորի քարանձավում» ստեղծագործությունը հնչելու ժամանակ թագավորը շրջապատված է ոչ թե թզուկներով, այլ տրոլներով։


== Ծանոթագրություններ ==


== Արտաքին հղումներ ==
Թզուկները և լեռնային թագավորը մուլտֆիլմը «Անիմատոր.ռու» կայքում
«Թզուկները և լեռնային թագավորը» մուլտֆիլմ
Դորա Քարինգթոն

Դորա Քարինգթոն (անգլ.՝ Dora de Houghton Carrington, մարտի 29, 1893(1893-03-29)[…], Հերեֆորդ, Արևմտյան Միդլենդս, Անգլիա, Մեծ Բրիտանիայի և Իռլանդիայի միացյալ թագավորություն - մարտի 11, 1932(1932-03-11)[…], Նյուբերի, Բերկշիր, Անգլիա, Միացյալ Թագավորություն), անգլիացի նկարիչ և ֆեմինիստ։


== Կյանք և ստեղծագործություն ==
Դորա Քարինգթոնը ծնվել է մեծահարուստ փաստաբանի ընտանիքում։ Նա մանկուց սկսել է նկարչական դասերի հաճախել։ Հետագայում կրթաթոշակ է ստացել` Լոնդոնի Սլեյդ գեղարվեստի դպրոցում սովորելու համար, որտեղ նա ծանոթացել է այնպիսի արվեստագետների հետ, ինչպիսիք են Փոլ Նեշը և Ջոն Նեշը, Քրիստոֆեր Նևինսոնը և Մարկ Հերթլերը։ Կենդանության օրոք նկարչի աշխատանքն ըստ արժանվույն չի չգնահատվել. նրան հաջողվել է կազմակերպել ընդամենը երկու ցուցահանդես։ Եղել է բրիտանական Bloomsbury մտավորական խմբի անդամ։
Դորա Քարինգթոնն աչքի էր ընկնում էքսցենտրիկ բնավորությամբ։ Առաջին համաշխարհային պատերազմի տարիներին նա` լինելով բիսեքսուալ, ծանոթանում է արվեստաբան և էսսեիստ Լիթոն Ստրեյչիի հետ։ Չնայած վերջինիս համասեռամոլ լինելուն` զույգը որոշ ժամանակ սիրային հարաբերություններ է ունեցել։ Այնուհետև Ստրեյչին սիրահարվում է Ռալֆ Փարթրիջին, որը, այս հարաբերությունները գաղտնի պահելու համար, ամուսնանում է Քարինգթոնի հետ 1921 թվականին՝ այդպիսով ստեղծելով սիրային եռանկյունի։ 1932 թվականի հունվարին Ստրեյչին մահացել է քաղցկեղից՝ Դորային թողնելով 10 հազար ֆունտ ժառանգություն (որը 1994 թվականին կազմում էր մոտ 240 հազար ֆունտ)։ Դրանից երկու ամիս անց Դորա Քարինգթոնը ինքնասպանություն է գործել` ինքն իրեն կրակելով։ Նրա ինքնասպանության առաջին` իրեն թունավորելու փորձը, ձախողվել է։


== Պատկերասրահ ==

		
		
		


== Ծանոթագրություններ ==
Ստրատիկովսկայա

Ստրատիկովսկայա  (ռուս.՝ Стратиковская ), գետ Ռուսաստանում, հոսում է Կարագինսկի շրջանում,Կամչատկայի երկրամասում։ Գետի երկարությունը 17 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Անադիրո-Կոլիմսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը -  19070000112120000013185


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Աստերոիդների ցանկ (115401-115500)

Աստերոիդների ցանկ (115301-115400)  • Աստերոիդների ցանկ  • Աստերոիդների ցանկ (115501-115600)
 Աստերոիդների ցանկ (115301-115400)  • Աստերոիդների ցանկ  • Աստերոիդների ցանկ (115501-115600)
Ուջարմա

Ուջարմա (վրաց.՝ უჯარმა), գյուղ Վրաստանում։ Գտնվում է Կախեթի մարզի Սագարեջոյի շրջանում։ Կենտրոնի բարձրությունը 770 մետր է։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 445 մարդ։


== Ծանոթագրություններ ==
Որորներ (այլ կիրառումներ)

Որորներ, կարող է վերաբերել՝

Որորներ - քարադրանմանների կարգի թռչունների ընտանիք
Որորներ - որորների ընտանիքի ցեղ
1770

1770 թվական, ոչ նահանջ տարի, ըստ Գրիգորյան օրացույցի սկսում է երկուշաբթի օրը։ Սա մեր թվարկության 1770 թվականն է, 
XVIII դարի 70-րդ տարին։


== Դեպքեր ==


== Ծնունդներ ==
Դեկտեմբեր 17 - Լուդվիգ վան Բեթհովեն, գերմանացի կոմպոզիտոր (վ.1827)


== Մահեր ==
Փետրվարի 26 - Ջուզեպպե Տարտինի, իտալացի ջութակահար և կոմպոզիտոր (ծ. 1692)
Ապրիլի 25 - Ժան Անտուան Նոլլե, ֆրանսիացի հոգևորական (աբբա) և ֆիզիկոս, Ֆրանսիայի գիտությունների ակադեմիայի անդամ
Քրես Ուիլյամս

Քրես Ուիլյամս, (անգլ.՝ Cress Williams, հուլիսի 26, 1970(1970-07-26), Հայդելբերգ, Բադեն-Վյուրթեմբերգ, Գերմանիայի Ֆեդերատիվ Հանրապետություն), ամերիկացի դերասան, որն առավել հայտնի է «Փախուստ բանտից» և «Տանը մոտ» հեռուստասերիալներում իր խաղացած դերերով։ Նա մարմնավորել է Ջեֆերսոն Փիրսին (Սև կայծակին) The CW հեռուստաալիքի «Սև կայծակ» հեռուստասերիալում։


== Անձնական կյանք ==
Ուիլյամսը ծնվել է Արևմտյան Գերմանիայի Հայդելբերգ քաղաքում։ Նրա ծնողները ամերիկացի են։ Նա հաճախել է Ֆուլերթոնի քոլեջը և Լոս Անջելեսի կալիֆոռնյան համալսարանը։ 2000 թվականի հոկտեմբերին Մալիբուում նա ամուսնացել է Սիմբի Քալիի հետ։ Նրանք ունեն երկու երեխա և ամուսնալուծվել են 2011 թվականին։ 2013 թվականին Ուիլյամսը ամուսնացել է իր ընկերուհու՝ Քրիստեն Թորիանիի հետ։


== Կարիերա ==
1990 թվականին Ֆուլերթոնի քոլեջում խաղացել է Ուիլյամ Շեքսպիրի «Օթելլո» ողբերգության բեմադրությունում և մի շարք այլ բեմադրություններում։ 
Ուիլյամսը 1994 թվականից սկսած նկարահանվել է մի շարք հեռուստասերիալներում, որոնցից են «Աստղային ճանապարհ. խորը տիեզերք 9», «Բևերլի Հիլս, 90210», «Նյու Յորքի ոստիկանություն», «Լոիս և Քլարկ։ Սուպերմենի նոր արկածները», «Արևի երրորդ քարը», «JAG», «Միայնակ ապրել», «Նաշ Բրիջս», «Փրովիդենս», «Օրենք ու կարգապահություն. հատուկ կորպուս», «Վերոնիկա Մարս», «Արևմտյան թև», «Տանը մոտ», «Շտապ օգնություն» և «Գրեյի անատոմիան» հեռուստասերիալները։ Նա մարմնավորել է Թալեկ'թալանին Աստղային ճանապարհ. խորը տիեզերք 9 հեռուստասերիալում։ «Փախուստ բանտից» հեռուստասերիալում մարմնավորել է Ուաթ Մեթյուսոնին։ «Ուրբաթ գիշերվա լույսերը» հեռուստասերիալում մարմնավորել է Օրնեթ Հոուարդին, իսկ «Հարթը Դիքսիից» հեռուստասերիալում մարմնավորել է Լեյվոն Հեյսին։
2018 թվականից նա միացել է DC Universe֊ին` մարմնավորելով Ջեֆերսոն Փիրսին The CW հեռուստաալիքի «Սև կայծակ» սուպերհերոսական հեռուստասերիալում և հնչյունավորելով Ջոն Հենրի Այրոնսին «Սուպերմենի մահը» և 2019 թվականին սպասելիք «Սուպերմենի իշխումը» մուլտֆիլմերում։


== Ֆիլմագրություն ==


== Ծանոթագրություններ ==


== Արտաքին հղումներ ==
Քրես Ուիլյամս Internet Movie Database կայքում
Քրես Ուիլյամսի 2018 թվականի հարցազրույցը Archived 2018-03-23 at the Wayback Machine.
Անհրաժեշտ արդյունք

Անհրաժեշտ արդյունք, կենսամիջոցների ամբողջություն, որ բավարարում է նյութական արտադրության աշխատողների և նրանց ընտանիքի կենսական պահանջմունքները։
Կապիտալիստական հասարակարգում անհրաժեշտ արդյունք դրսևորվում է աշխատավարձի ձևով, որի մեծությունը որոշվում է աշխատուժ-ապրանքի արժեքի օրենքով և այդ ապրանքի առք ու վաճառքի շուկայական կոնկրետ պայմաններով։
Սոցիալիզմի պայմաններում ընդլայնվում են անհրաժեշտ արդյունքի սահմանները։
Անհրաժեշտ արդյունքը արտադրվում և օգտագործվում է անհատի, նրա ֆիզիկական ու հոգևոր կարողությունների բազմակողմանի զարգացման համար։
Անհրաժեշտ արդյունքը արտահայտվում է

բանվոր-ծառայողների աշխատավարձի
գյուղատնտեսական կոոպերատիվների աշխատողների դրամական ու բնամթերային եկամուտների
ինչպես նաև սպառման հասարակական ֆոնդերից և աձնական օժանդակ տնտեսություններից ստացվող եկամուտների ձևով։
Իմ ընկերը հրեշտակ է

Իմ ընկերը հրեշտակ է (ռուս.՝ Мой парень — ангел), ռեժիսոր Վերա Ստորոժևայի ամանորյա կատակակերգությունը։ Ռուսաստանում ֆիլմ էկրան է բարձրացել 2012 թվականի հունվարի 2-ին։ Մարկ Արենի «Սուրբծննդյան հրեշտակ» պատմվածքի էկրանավորումն է։


== Սյուժե ==
Դեկտեմբերի 31։ Սաշա Նիկոլաևնան առավոտյան պատրաստվում է համալսարանի քննության։ Հանկարծ նրա շիկակարմիր կատուն դուրս է գալիս պատուհանից։ Սաշան փորձում է բռնել նրան... ընկնում է պատուհանից։ Ամեն ինչ կարող էր վատ ավարտվել, եթե նա չընկներ հրեշտակի վրա։
Ինչպես պարզվում է, հրեշտակի անունը Սերաֆիմ է։ Սկզբում Սաշան նրան խենթ է համարում, սակայն շուտով սիրահարվում է հրեշտակին։ Իսկ կարելի՞ է սիրել հրեշտակին։
Վերջում հերոսուհին պետք է որոշի` մնալ հրեշտակի հետ, թե ոչ...


== Դերերում ==
Արթուր Սմոլյանինով` Սերաֆիմ, հրեշտակ/Սերգեյ, Սերաֆիմի կրկնակը
Աննա Ստարշենբաում` Սաշա Նիկոլաևա
Օլգա Պոպովա` Վարյա, Սաշայի ընկերուհին
Սերգեյ Պուսկեպալիս` Սաշայի հայրը
Գոշա Կուցենկո` Վոլինցև, համալսարանի պրոֆեսոր
Նիկիտա Եֆրեմով` Վալերա, Սաշայի ընկերը
Իվան Օխլոբիստին` շտապ օգնության մեքենայի վարորդ
Իվան Խակամադա` կինոռեժիսոր
Եկատերինա Վուլիչենկո` հարդարող № 5
Իվան Մակարևիչ` Ռոդիոն` երեկույթի կազմակերպիչ
Անդրեյ Լեոնով` տաքսու վարորդ
Ալլա Մեշերյակովա ` շնիկով տիկին
Քրիստիաան Բաբուշկինա` շտապ օգնության բժիշկ
Ռամիլ Մուբինով` դռնապան


== Սաունթրեք ==
Ֆիլմի երաժշտական պրոդյուսերությունն ու սաունդթրեքի ձայնագրությունն իրականացրել է «Gary Miller Production - Malibu - USA» ստուդիան
«Իմպրովիզ» կոմպոզիցիան ֆիլմում օգտագործել է «Սայր» կինոընկերության թույլտվությամբ։


== Թողարկում DVD ձևաչափով ==
DVD ձևաչափով ֆիլմի թողարկումը տեղի է ունեցել 2012 թվականի հունվարի 31-ին։


== Ծանոթագրություններ ==


== Արտաքին հղումներ ==
«Իմ ընկերը հրեշտակ է»(անգլ.) ֆիլմը Internet Movie Database կայքում
Նորաշեն (գետ)

Անվան այլ կիրառումների համար տե՛ս՝ Նորաշեն (այլ կիրառումներ)Նորաշեն, գետ Լոռու մարզում։ Սկիզբ է առնում Վիրահայոց լեռների արևմտյան մասից և Տաշիր քաղաքի մոտ ձախից միախառնվում Տաշիր գետին։ Երկարությունը 12 կմ է։


== Ծանոթագրություններ ==
Toolchain

Ծրագրային ապահովման մեջ, գործիքների բազմությունը (անգլ. toolchain) համակարգչային ծրագրերի հավաքածու է, որն օգտագործվում է արտադրանք (հիմնականում այլ համակարգչային ծրագիր կամ ծրագրերի համակարգ) ստեղծելու համար։ Ծրագրային գործիքներն օգտագործվում են հաջորդականորեն այնպես, որ յուրաքանչյուր գործիքի ելքային տվյալը հաջորդի համար հանդիսանում է մուտքային։ Այս տերմինը նաև լայնորեն օգտագործվում է ցանկացած փոխկապակցված գործիքների բազմության վրա հղվելու համար։
Պարզ ծրագրային մշակման գործիքների բազմությունը պարունակում է տեքստային խմբագրիչ՝ սկզբնական կոդը խմբագրելու համար, կոմպիլյատոր և linker՝ սկզբնական կոդը կատարվողի վերածելու համար, գրադարաններ՝ օպերացիոն համակարգի ինտերֆեյս ապահովելու համար և դեբագեր։ Բարդ արտադրանքին, ինչպիսին հանդիսանում է վիդեոխաղը, անհրաժեշտ են ծրագրային գործիքներ, որոնց միջոցով կարելի է ստանալ ձայնային էֆեկտներ, երաժշտություն, տեքստուրա, եռաչափ մոդելավորում, շարժապատկերում, ինչպես նաև այլ գործիքներ, որոնք այս ռեսուրսները կվերածեն վերջնական արտադրանքի։


== Տես նաև ==
Linux From Scratch
Մոկրայա (այլ կիրառումներ)

Մոկրայա, կարող է վերաբերել՝

Մոկրայա - գետ Ռուսաստանում, Պեսչանկայի վտակը
Մոկրայա - գյուղ Ուկրաինայի Անդրկարպատյան մարզի Պերոչինի շրջանում
Օնգույու

Օնգույու (արաբերեն՝ ادوئنی), քաղաք Կոմորոսի արևելքում գտնվող Անյուան կղզում։ Քաղաք բնակչությունը կազմում է 11 736 մարդ՝ 2010 թվականի տվյալներով։
Կիկեպեռա

Կիկեպեռա (էստ․՝ Kikepera), գյուղ Էստոնիայի Պյարնումաա նահանգի Սուռյու շրջանում։
2011 թվականի տվյալներով գյուղում բնակվում էր 35 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ժենեպի (լիկյոր)

Ժենեպի (ֆր.՝ Génépi), ավանդական թունդ ալպյան լիկյոր։ Մշակվում է սպիրտից և օշինդրի տերևներից (այնպիսիք, ինչպես Artemisia genipi, Artemisia spicata, Artemisia glacialis, Artemisia umbelliformis, Artemisia mutellina): Այս բույսերն աճում են ալպյան գոտիներում 2400-3500մ բարձրության վրա և տեղի բնակիչների կողմից նույնպես անվանվում են «ժենեպի»։
Խմիչքը սովորաբար ունի բաց դեղին կամ կանաչ գույն, քաղցրավուն համ, թունդ բուրմունք, թնդությունը` 40-50%։ Որպես կանոն, օգտագործվում է ընթրիքի վերջում որպես սնունդը մարսող միջոց։ Ենթադրվում է, որ ժենեպին նպաստում է մարսողության լավացմանը։ Հաճախ տեղի բնակիչները սուրճի մեջ ավելացնում են ժենեպի։
Ժենեպին մեծ տարածում ունի Ֆրանսիայում` Սավոյայում։ Հայտնի է նաև Իտալիայի հյուսիս արևմտյան մասում (Վալլե Դ'Աոստայում), Շվեյցարիայի մի շարք շրջաններում։ Գոյություն ունեն մի շարք արտադրողներ, որոնք ժենեպին մշակում են արդյունաբերական ճանապարհով, սակայն շրջանի շատ ռեստորաններ արտադրում են իրենց սեփական լիկյորը։


== Ծանոթագրություններ ==
Շատերի նման նա էլ խեղդվեցավ...

«Շատերի նման նա էլ խեղդվեցավ...», Հովհաննես Թումանյանի բանատեղծություններից՝ գրված 1890 թվականին։


== Պատմություն ==
Այս բանաստեղծությունը Թումանյանը գրել է 1890 թվականի ապրիլի 22-ին։
Ըստ Տ․ Փիրումյանի հուշերի՝ բանաստեղծությունը ուղղված է այն մարդկանց դեմ, որոնք դատապարտել են «Չոփուռի տղաներին»  և նրանց նման «գաղափարական»  ավազակներին՝ առանց հաշվի առնելու ավազակության սոցիալական  պատճառները։
Թումանյանի ընտանեկան արխիվում պահվում է 12-16-րդ տողերի ինքնագիրը։
Առաջին անգամ տպագրվել է Մոսկվայում՝ 1890 թվականին լույս տեսած Հովհաննես Թումանյանի բանաստեղծությունների առաջին հատորում ( էջ 92), այնուհետև՝ Երևանում, 1940-1959 թվականներին լույս տեսած Հովհաննես Թումանյանի երկերի ժողովածուի գիտական հրատարակության առաջին հատորում (էջ 35)։
Արտատպվել է Մոսկվայում՝ 1890 թվականին լույս տեսած Հովհաննես Թումանյանի բանաստեղծությունների առաջին հատորից։


== Ծանոթագրություններ ==
Ֆթալազոլ

Ֆթալազոլ (Phthalazolum), սուլֆանիլամիդների խմբի դեղամիջոց։
Նշանակվում է ներքին ընդունման ձևով։ Շնորհիվ դանդաղ ներծծման ֆթալազոլի հիմնական զանգվածը կուտակվում է հաստ աղիքներում, որտեղ նրա մոլեկուլը ճեղքվում է, ակտիվ մասն անջատվում է ու խտանում, որով էլ պայմանավորվում է նրա բարձր արդյունավետությունն աղիքային վարակի նկատմամբ։
Օգտագործվում է փոշիների, հաբերի ձևով՝ դիզենտերիայի, ստամոքսի, բարակ և հաստ աղիքների բորբոքումների բուժման, ինչպես նաև ստամոքսի և աղիքների վիրահատական բարդությունների կանխման համար։
Ռյազանովկա (կայարան, Խասանսկի շրջան)

Անվան այլ կիրառումների համար տե՛ս՝ ՌյազանովկաՌյազանովկա (ռուս.՝ Рязановка), կայարան Ռուսաստանի Պրիմորիեի երկրամասի Խասանսկի շրջանի կազմում։
Բնակչությունը 2005 թվականին գրանցված տվյալներով կազմում էր 73 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վեց կարմիր գնդով սնուկերի աշխարհի առաջնություն

Վեց կարմիր գնդով սնուկերի աշխարհի առաջնություն (անգլ.՝ Six-red World Championship, նաև կոչվում է SangSom վեց կարմիր գնդով սնուկերի աշխարհի առաջնություն անգլ.՝ SangSom Six-red World Championship հովանավորի անունով), Վեց կարմիր գնդով սնուկերի մրցաշար է, որը խաղում են գունավոր գնդակներով և վեց կարմիրով։ Սթիվեն Մայգուրը առաջնության ներկայիս չեմպիոնն է։


== Պատմություն ==
Առաջին անգամ այս մրցաշարը տեղի է ունեցել 2008/2009 մրցաշրջանում, և կոչվել է Վեց կարմիր գնդով սնուկերի միջազգային մրցաշար (անգլ.՝ Six-red Snooker International)։ Մրցաշարը կազմակերպել է Բիլիարդային սպորտերի Ասիական Կոնֆեդերացիան։ Քառասունութ խաղացող բաժանվել է 8 Երկու և ավելի պարտություններից հետո թռիչքով խմբերի։ Իսկ լավագույն չորս խաղացողները տեղափոխվում են քնոկ աութ փուլ։ 2009 թվականին մրցաշարը վերանվանվել է Վեց կարմիր գնդով սնուկերի աշխարհի Գրան Պրի (անգլ.՝ Six-red World Grand Prix)։ 2010 թվականին այս մրցաշարի անունը փոխվում է Վեց կարմիր գնդով սնուկերի աշխարհի առաջնություն, նախկին մրցարշարից հետո անց է կացվել միայն 2009 թ.-ին, որից հետո չի շարունակվել։ Մրցաշարը չի անցկացվել 2011/2012 մրցաշրջանում, բայց մրցաշարը վերադարձվել է 2012/2013 մրցաշրջանում Պրոֆեսիոնալ Բիլիարդի և Սնուկերի համաշխարհային ասոցիացիայի աջակցությամբ։ Մրցաշարը 2008 թվականից կայանում է Montien Riverside Hotel-ում Բանգկոկ, Թաիլանդ։


== Հաղթողներ ==


== Ծանոթագրություններ ==
Բոլիվիզիոն

Bolivisión, համազգային մասնավոր հեռուստաընկերություն Բոլիվիայում, հիմնվել է 1992 թվականի փետրվարի 4-ին։ Հասանելի է Բոլիվիայի ողջ տարածքում, հեռարձակվում է հինգերորդ մետրային հաճախականությամբ, ինչպես և կաբելային և արբանյակային ցանցերով։ Ներկայացնում է լրատվական, ժամանցային, մշակութային հաղորդումներ և արտասահմանյան հեռուստասերիալներ։ Հեռուստաընկերության գլխամասը գտնվում է մայրաքաղաք Լա Պասում, հեռուստակայաններ ունի Սանտա Կրուզ դե լա Սյերրա, Կոչաբամբա, Սուկրե, Օրուրո, Պոտոսի, Տրինիդադ և Տարիխա քաղաքներում։


== Արտաքին հղումներ ==
Պաշտոնական կայք (իսպ.)
Արցանց հեռարձակում (իսպ.)
Միջնաքար

Միջնաքար, լեռնագագաթ Հայաստանի Լոռու մարզում, Բովաքարի լեռների հյուսիս-արևմտյան ճյուղավորություններում, Ալարեքս և Սարիաղբյուր գետերի վերնագավառների միջև, Եղեգնուտ գյուղից 7 կմ հարավ-արևելք։ Բարձրությունը՝ 1906 մետր։


== Ծանոթագրություններ ==
Կուռենուռմե

Կուռենուռմե (էստ․՝ Kurenurme), գյուղ Էստոնիայի Վիրումաա նահանգի Սիմեռպալու շրջանում։
2011 թվականի տվյալներով գյուղում բնակվում էր 40 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Վեռհուլիցա

Վեռհուլիցա (էստ․՝ Verhulitsa), գյուղ Էստոնիայի Պիլվամաա նահանգի Վեռսկա շրջանում։
2011 թվականի տվյալներով գյուղում բնակվում էր 18 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Մուրատ Հան

Մուրատ Հան (թուրքերեն՝ Murat Han; մայիսի 1, 1975(1975-05-01), Անկարա, Թուրքիա), ազգությամբ թուրք դերասան։ «Երջանկութուն» (թուրքերեն՝ Mutluluk) ֆիլմում մարմնավորած կերպարի համար ստացել է «Ոսկե նարինջ» կինոմրցանակ (2007)։


== Կենսագրություն ==
Մուրատը ծնվել է 1975 թվականի մայիսի 1-ին Թուրքիայի մայրաքաղաք Անկարայում։ Ավարտել է Բիլքենթի համալսարանը։ Համալսարանն ավարտելուց հետո՝ մի քանի տարի սովորել է ԱՄՆ-ում։ 2007 թվականին Մուրատը հրավիրվեց նկարահանվելու «Երջանկություն» ֆիլմում, որտեղ նա մարմնավորում էր Ջեմալի դերը։ 2007 թվականին նա առաջին անգամ նկարահանվեց «Երջանկություն» գեղարվեստական ֆիլմում։  Անթալիայի 44-րդ ոսկե կինոփառատոնում արժանացել է լավագույն դերասան մրցանակին։ Այսօր Մուրատը ճանաչված դերասան է ոչ միայն Թուրքիայում, այլ նաև նրա սահմաններից դուրս։


== Ընտանիք ==
Մայր՝ Տեմամ Հան
Հայր՝ Ֆեյզուլախ ՀանՆա ունի երկու քույր Նեվրուզ և Խուլյա
2011 թվականից մինչև 2012 թվականը նա հանդիպում էր  մոդելը  Նուր Գիմիսդոգրեանի հետ։ 2014 թվականից մոդել Տուգբա Մելիս Թյիրկի հետ։ 2015 թվականից մինչև 2017 թվականը նա հանդիպում էր երգչուհու և դերասանուհի Այշե Ակինի հետ։


== Ֆիլմագրություն ==
2022- Մենակ գայլը Դոգան Սակինմազ
2020 - Ակիֆ Ալի Շյուքրյու Բեյ
2019 - Հրաշք 2 Սերը
2018-2019 - Զինվոր Կարոն
2017 - Երեխայի բույր Ջեվախիր Ակբաշ
2015 — Քարավան 1915 Սալիմ Կատիրչի
2014 - ոչ ոք անմեղ է Բուլուտ
2013 — Ես կբացեմ քեզ գաղտնիքը Մեխմետ
2012 - տան մեջ ընկած կայծակը Նամկ
2012 - Տրօֆեյ   Իվան
2011 — Առանց քեզ ոչինչ հնարավոր չէ  Հական
2009-2011 - Կյանքի գինը Ջեսուր Գեչեր
2008 — Խիղճ        Մախմուտ
2008 - Սօբակա        Բօսս
2007 - ինջ հոգի տուր  Սալիհ
2007 — Երջանկութուն   Ջեմալ


== Մրցանակներ ==
Golden Orange Award for Best Actor (2007)


== Ծանոթագրություններ ==


== Արտաքին հղումներ ==
Мурат ХАН на сайт КиноПоиск.ru
Мурат Хан (անգլ.) Internet Movie Database կայքում
Միկեր շրջան (Մինեսոտա)

Միկեր շրջան (անգլ.՝ Meeker County), ԱՄՆ Մինեսոտա նահանգի 87 վարչական միավորներից մեկը։ Ընդհանուր տարածությունը 1,576 կմ² է, բնակչությունը՝ 22,644 մարդ (2000 թ. տվյալներով)։ Շրջկենտրոնն է Լիչֆիլդ բնակավայրը։ Կազմավորվել է 1856 թ.։
Մշինսկայա (գյուղ, Լուժսկի շրջան)

Մշինսկայա (ռուս.՝ Мшинская), գյուղ Ռուսաստանի Լենինգրադի մարզի Լուժսկի շրջանի կազմում։
Բնակչությունը 2007 թվականին գրանցված տվյալներով կազմում էր 1140 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Օստեր (Կումսայի վտակ)

Օստեր (ռուս.՝ Остер), գետ Ռուսաստանում, հոսում է Կարելական ինքնավար հանրապետությունում և Մեդվեժեգորսկի շրջանում։ Գետաբերանը տեղակայված է Կումսա գետի ձախ ափին՝ 14 կմ հեռավորության վրա։ Գետի երկարությունը 11 կմ է, ավազանի տարածքը 262 կմ2։
Աջ վտակը Մեծ Կոնդիլամպի լիճ։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Բալթիկ ծովի ավազանային շրջանին, գետի ջրատնտեսային տեղամասը՝ Օնեժի լճի ավազան, գետի ենթաավազանը՝ Սվիր։ Գետի գետային ավազանը՝ Նևա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 01040100612102000015655
Հիդրոլոգիական ուսումնասիրությունների կոդը - 102001565
Ավազանի կոդը - 01.04.01.006
Հիդրոլոգիական ուսումնասիրությունների հատորի համարը - 02
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
(4677) Հիրոշի

(4677) Հիրոշի (անգլ.՝ Hiroshi), աստերոիդ աստերոիդների հիմնական գոտում։ Հայտնաբերվել է 1990 թվականի սեպտեմբերի 26-ին Ացուշի Տակահաշիի և Կաձուրո Վատանաբեի կողմից Կիտամիում։
Միջին հեռավորությունը Արեգակից կազմում է 3,131748 ա. մ., առավելագույնը մոտենում է 2,5267 ա. մ. հեռավորության վրա և հեռանում 3,7368 ա. մ.։ Արեգակի շուրջ մեկ ամբողջական պտույտ է կատարում 2024,32 երկրային օրվա ընթացքում, իր ուղեծրով շարժվելով միջինում 0,177838 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 0,48° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4677) Հիրոշի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Բերեզովայա Լուկա (գյուղ, Գադյաչի շրջան)

Բերեզովայա Լուկա (ուկրաիներեն՝ Березова Лука), գյուղ Ուկրաինայի Պոլտավայի մարզի Գադյաչի շրջանում։ Հիմնադրվել է 1630 թվականին։
2001 թվականի տվյալներով Բերեզովայա Լուկա գյուղում բնակվում էր 1 305 մարդ։ Բնակավայրը զբաղեցնում է 11691 կմ² տարածք։ Բնակչության խտությունը կազմում էր 111,62 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Նովոֆեդորովսկոե

Նովոֆեդորովսկոե (ռուս.՝ Новофедоровское, բաշկիրերեն՝ Яңы Федоровка), գյուղ Ռուսաստանի Բաշկորտոստան հանրապետության Ստերլիտամակսկի շրջանի կազմում։
Բնակչությունը 2009 թվականին գրանցված տվյալներով կազմում էր 355 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բրենդա Ֆրիկեր

Բրենդա Ֆրիկեր (անգլ.՝ Brenda Fricker, փետրվարի 17, 1945(1945-02-17), Դուբլին, Իռլանդիա), իռլանդացի դերասանուհի, «Օսկար» մրցանակի դափնեկիր (1990)։


== Կենսագրություն ==
Բրենդա Ֆրիկերը ծնվել է 1945 թվականին փետրվարի 17-ին Դուբլինում լրագրողի ընտանիքում։ Մինչ դերասանուհի դառնալը նա աշխատել է որպես օգնական խմբագիր իռլանդական «The Irish Times»-ում, ապագայում ցանկանում էր դառնալ լրագրող, ինչպես ծնողները։ Բայց հետո հետաքրքրությունները փոխվել են և նա տարվել է թատրոնով։ Բրենդան աշխատել է Իռլանդական թատրոնում, իսկ հետո Ազգային ակադեմիական թատրոնում, Շեքսպիրի Թագավորական թատրոնում և այլն։
Կինոյում նա առաջին անգամ հանդես է եկել 19 տարեկան հասակում «Կրքերի բեռը մարդկային է», ֆիլմում, որտեղ նրա դերը շատ փոքրիկ էր, նույնիսկ չի նշվել դերերում։ Բրենդան շատ է աշխատել բրիտանական հեռուստատեսությունում, նա «Աղետ» սերիալում ամենահայտնի դերասանն էր։ 1990 թվականին Ֆրիկերը ստացել է «Օսկար»-ի մրցանակ, «Իմ ձախ ոտքը» վերնագրով ֆիլմը տիկին Բրաունի դրամայի դերի կատարման համար։
Ունի մի շարք հաջողված ֆիլմեր որոնցից են՝ «Տանը մենակ 2» (1992), «Ես ամուսնացա մուրճով հանցագործի հետ» (1993), «Հրեշտակները դաշտի եզրին» (1994), Բրենդան վերսկսել է ակտիվ կարիերան հեռուստատեսությունում, նկարահանվել է բազմաթիվ հեռուստատեսային ֆիլմերում, ինչպես նաև «Աղետ» ֆիլմում և մի շարք դրվագներում, որտեղ նկարահանվել է 1980-ական թվականներին։
Բրենդների մասնակցությամբ վերջին հաջողված ֆիլմերն են՝ «Իսկ ներսում ես պարում եմ» (2004) և «Փակել շրջանակը» (2007)։ Բրենդան ամուսնացած է եղել դերասան Բարրի Դևիսի հետ, որից բաժանվել է 1990 թվականին։ Տվյալ պահին նա ապրում է Բրիստոլում իր գործընկերոջ՝ Ջոի հետ։


== Ֆիլմագրություն ==
Առեղծված Ալբերտ Նոբբսը (2011)` Պոլլի
Ջրհեղեղ (2011)` Դոտտի
Փակել շրջանակը (2007)` Ռեյլլի տատիկը
Ճանապարհ դեպի Տարան (2005)` Մոնա
Կաթ (2005)՝ Նեն
Իսկ ներսում ես պարում եմ (2004)՝ Այլին
Վերոնիկայի թիկնապահները (2003)՝ Բերնի
Ժամանակն է սպանելու (1996)՝ Էտել
Անանուն սեր (1994)՝ Լիլի
Հրեշտակները դաշտի եզրին (1994) Մեգգի Նելսոն
Մահացու խորհուրդ (1994)՝ Այրիս
Ես ամուսնացա մուրճով սպանողի հետ (1993)՝ Մերի Մակինզի
Տանը մենակ 2 (1992)՝ Այգու աղավնիների կերակրողը
Իմ ձախ ոտքը (1989)՝ Տիկին Բրաուն
Ռոմանտիկ պատմություն պարահանդեսում (1982)՝ Բրիդի
Մեղսագործ Դեյվը (1969)՝ դրվագ (դերերում չկա)


== Մրցանակներ ==
1990, «Օսկար» մրցանակ, երկրորդ պլանի լավագույն կին դերասան «Իմ ձախ ոտքը» ֆիլմի համար։


== Ծանոթագրություններ ==


== Արտաքին հղումներ ==
Բրենդա Ֆրիկերը MSN Movies կայքում Archived 2007-06-08 at the Wayback Machine.
Բրենդա Ֆրիկերը Holby.TV կայքում Archived 2007-10-21 at the Wayback Machine.
Ջաղմիանի

Ջաղմիանի (վրաց.՝ ჯაღმიანი), գյուղ Վրաստանում։ Գտնվում է Մցխեթ-Մթիանեթ մարզի Դուշեթի շրջանում։


== Դիրք ==
Գտնվում է ծովի մակարդակից 1770 մետր բարձրության վրա։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 56 մարդ։


== Ծանոթագրություններ ==
Ֆեդկովո (գյուղ, Նովոդուգինսկի շրջան)

Ֆեդկովո (ռուս.՝ Федьково), գյուղ Ռուսաստանի Սմոլենսկի մարզի Նովոդուգինսկի շրջանի կազմում։
Բնակչությունը 2007 թվականին գրանցված տվյալներով կազմում էր  մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լեյլա Լիդիա Թուղութլու

Լեյլա Լիդիա Թուղութլու (թուրքերեն՝ Leyla Lydia Tuğutlu, հոկտեմբերի 29, 1989(1989-10-29), Բեռլին, Արևելյան Գերմանիա), թուրք դերասանուհի, մոդել և գեղեցկության մրցույթի մասնակից։ 2008 թվականին հաղթել է «Միսս Թուրքիա 2008» գեղեցկության մրցույթը։ 2008 թվականին ներկայացրել է Թուրքիան «Միսս աշխարհ 2008» մրցույթում։


== Վաղ տարիներ ==
Լեյլա Լիդիա Թուղութլուն ծնվել է 1989 թվականին Բեռլինում։ Նրա հայրը թուրք է, իսկ մայրը՝ գերմանուհի։ Թուղութլուն ավարտել է Անատոլիական ավագ դպրոցը։ Ավարտելով միջնակարգ դպրոցը՝ դաշնամուրի և թավջութակի դասեր է անցել Թուրքիայի կոնսերվատորիայում։ Երաժշտական դասերին զուգընթաց՝ աշխատել է մոդելային գործակալությունում։ Մոդելային գործունեությամբ զբաղվելու համար՝ լքել է համալսարանը։ Դրան զուգահեռ սովորել է Ստամբուլի համալսարանի գերմաներենի և գերմանական գրականության բաժնում։ Խոսում է թուրքերեն, անգլերեն և գերմաներեն։ «Քարադայ» հեռուստասերիալում խաղացել է Քենան Իմիրզալիօղլուի (Մահիր Քարա) կրտսեր քրոջ դերը։


== Գեղեցկության մրցույթներ ==
Լեյլա Լիդիա Թուղութլուն 2008 թվականին հաղթել է «Միսս Թուրքիա 2008» մրցույթում։ 2008 թվականի դեկտեմբերին մասնակցել է «Միսս աշխարհ 2008» մրցույթին, որը տեղի էր ունենում ՀԱՀ-ի Յոհանեսբուրգ քաղաքում։ Մրցույթում ներկայացրել է Թուրքիան։ Մինչ այդ, 2005 թվականին հաղթել է «Թուրքիայի խոստումնալից ապագա ունեցող մոդել» մրցույթում։ 2006 թվականին Չինաստանում մասնակցել է «Միսս տուրիզմի թագուհի» մրցույթին և արժանացել «Համաշխարհային արքայադուստր» մրցանակը։ 2007 թվականին հաղթել է «Միսս խոստումնալից մոդել» հեռուստատեսային մոդել մրցանակը։


== Ֆիլմագրություն ==


== Պարգևներ և ձեռքբերումներ ==


== Ծանոթագրություններ ==